Discussió:Teleportació

message: He esborrat el paràgraf que diu 
replies: text: "Un altre punt de vista segons les esmentades lleis físiques, que fa el teletransport impossible, rau en que, el teletransport d'un objecte d'un lloc original a un nou lloc, ha de mantenir en tot moment la seva energia, si es transporta un objecte d'un lloc amb alçada 0 (h = 0 ) i es desplaça a un lloc amb alçada diferent de 0 (h ! = 0) existiria una necessària compensació d'energia, la qual no es podria de calcular de manera precisa."
ja que no em sembla un argument vàlid. Qualsevol màquina hipotètica que pogués fer el teletransport podria fer el canvi de l'energia. La conservació de l'energia només s'aplica a un sistema tancat. --Txebixev (disc.) 13:20, 25 oct 2012 (CEST)
thread_title: Arguments sobre la impossibilitat de la teleportació

message: Em sembla que s'hauria de canviar la introducció actual, que diu:
replies: text: La teleportació o teletransport és el trasllat de matèria d'un punt a un altre sense travessar l'espai físic entre ells. El concepte apareix en relats de ciència-ficció així com en alguns fenòmens paranormals. Segons els coneixements actuals de física la teleportació no és realitzable; tot i així recentment ha aparegut el concepte de teleportació quàntica, on es copia un estat quàntic a distància.
Per aquesta altra:

text: teleportació i teletransport són dues paraules sinònimes entre elles que es fan servir amb signifiats diferents depenent del context. Es fan servir en: filosofia, l'estudi de fenòmens paranormals, en ciència-ficció i en física quàntica. De tots aquests conceptes el més conegut popularment és el de la ciència-ficció, que fa referència al trasllat de matèria d'un punt a un altre sense travessar l'espai físic entre ells. 
Seria bo tenir un consens per fer aquest canvi. Si algú vol opinar que ho faci a continuació.--Dafne07 (disc.) 20:00, 12 gen 2015 (CET)

text: Sense perjudici que la introducció es pugui millorar, no acabo de veure clar el que proposes, Dafne. L'article només parla de la teleportació de la ciència-ficció. Si hi ha altres teleportacions llavors hi ha d'haver una breu explicació amb un enllaç, com ja és el cas de la teleportació quàntica. Jo no conec altres formes de "teleportació"; n'hi ha en filosofia? --Txebixev (disc.) 20:01, 14 gen 2015 (CET)

text: Com altres vegades, el problema potser és que l'article es va traduir d'un article poc fiable de la Wikipèdia en espanyol... --Txebixev (disc.) 20:04, 14 gen 2015 (CET)
replies: text: :Si t'hi fixes, veuràs que a l'apartat "Història de la paraula" s'explica que el seu ús inicial es va originar en el camp de l'estudi dels fenòmens paranormals, després un filòsof anomenat Derek Parfit la va emprar en un altre sentit i, si bé és mes conegut en l'àmbit de la ciència-ficció, també es fa servir amb un altre significat en la física quàntica. Quan algú crei la pàgina sobre Derek Parfit es veurà que el tema era massa ampli per tractar-lo aquí. Per tant són quatre usos d'una paraula i és per això que crec que caldria modificar la introducció.--Dafne07 (disc.) 13:47, 15 gen 2015 (CET)
replies: text: ::No ho acabo de veure així, sincerament. A la Wikipèdia no acostumem a fer articles que parlin de quatre coses diferents, encara que es diguin igual. Per a això ja hi ha les pàgines de desambiguació. Jo entenc que aquesta pàgina és sobre el teletransport (en el sentit de "trasllat de matèria d'un punt a un altre ..."). És lògic que si la paraula té l'origen en altres àmbits llavors se'n faci un breu comentari, però si realment hi ha altres nocions de teleportació aleshores se n'han de fer pàgines diferents, com ja és el cas de la teleportació quàntica. És lògic que aquesta s'esmenti en aquesta pàgina, però només per avisar que és un concepte totalment diferent. --Txebixev (disc.) 17:02, 16 gen 2015 (CET)

text: ::Per cert que a la Wiki anglesa no hi ha cap Teleportation paranormal ni filosòfica. --Txebixev (disc.) 17:06, 16 gen 2015 (CET)
thread_title:  Introducció de l'article